2014 ஆம் ஆண்டு ஜூன் மாதம் 9-10 ஆம் தியதிகளில் <MASK>கின் மோசுல் நகரம் அல் காயிதாவுடன் தொடர்புடைய இராக்கிலும் சாமிலும் இஸ்லாமிய அரசு இசுலாமியக் கிளர்ச்சியாளர்களின் கட்டுப்பாட்டில் வந்தது. 1.300 ஐ.எஸ்.ஐ.எஸ் (Islamic State in Iraq and the Levant ) கிளர்ச்சியாளர்கள் ஒரு வார காலமாக நினேவே (Nineveh) மாகாணத்தை முற்றிகையிட்டு கைப்பற்றியுள்ளனர். மோசுல் விமான நிலையத்தையும் அவர்களின் கட்டுப்பாட்டுக்குள் கொண்டு வந்தனர். இத்தாக்குதலைத் தொடர்ந்து தோரயமாக 5,00,000 குடும்பங்கள் மோசுல் நகரிலிருந்து இடம் பெயர்ந்துவிட்டனர். ஈராக்கின் பிரதம அமைச்சர் நெளரி அல்-மாலிக் கிளர்ச்சியாளர்களுக்கு எதிராக நடவடிக்கை எடுக்க உத்தரவிட்டுள்ளார். மோசுல் முழுவதுமாக ஜூன் 10 ஆம் தியதி அன்று கிளர்ச்சியாளர்கள் வசம் சென்றுவிட்டதாக அறிவிக்கப்பட்டுள்ளது. அடுத்த நாள் ஈராக்கின் திக்ரித் நகரைக் கிளர்ச்சியாளர்கள் கைப்பற்றினர். மேலும் அரசு அலுவலகங்களுக்குத் தீ வைத்து நூற்றுக் கணக்கான கைதிகளை சிறைச்சாலையிலிருந்து விடுவித்தனர்.
2014 வட ஈராக் தாக்குதல்
சுணி ஈராக் சிரியா கேரளா